Alberte momán - Wikipedia

# Alberte momán

### Na Galipedia, a wikipedia en galego.

Ferrol, 1976. Enxeñeiro Técnico Agrícola. Membro da Asociación de Escritores en Lingua Galega. Como escritor, é autor de diversas obras premiadas, como "O Lobo da Xente" (Edicións Positivas, Premio Narrativas Quentes 2003), "Erótica" (Premio Francisco Añón de Poesía 2004) ou "O Pasado nas Horas" (Premio Rosalía de Castro – Cornellá, 2004). Ten colaboracións dispersas por diversos volumes colectivos, como a primeira edición de Relatos de Verán do diario La Voz de Galicia, ou o poemario Xuro que nunca volverei pasar fame. Poesía Escarlata. Colaborou, tamén, no volume de poesía Sempre mar – Cultura contra a burla negra, promovido e editado pola asociación Burla Negra con motivo do afundimento do 'Prestige'. Tamén no libro publicado con motivo do certame de narrativa breve do concello de Curtis na edición do 2005, no que recibiu un accésit pola obra Benvidos á noite americana. Colaborador do xornal A Peneira, e autor do ‘Efecto Iguana’, novela por entregas que se publica no suplemento cultural deste xornal. Tamén ten colaboracións en revistas como o número 27 da revista Madrygal, editada pola Universidade Complutense de Madrid, ou o número 29 da revista Dorna, que publica a Universidade de Santiago de Compostela. Libro individual: ‘O lobo da xente’ (Ed. Positivas. 2003) e a edición dixital do poemario Erótica publicado en arcosonline.com Pódense visitar colaboracións nas Páxinas de Andar21 e a Biblioteca Virtual Galega. Tamén a páxina palavreiros.org, o boletín de deconstrución literaria do colectivo Redes Escarlata, antropoética.com, othlo.com... Colabora coa Incomunidade (incomunidade.blogspot.com), ademais doutro colectivo, A porta verde do sétimo andar.

Traído desde "http://gl.wikipedia.org../../../a/l/b/Alberte_mom%C3%A1n.html"

##### Views

- Artigo
- Discusión
- Revisión actual

##### Procura